Държавен вестник, бр. 35, 2011 г., стр. 56

СТР.  56	
Д Ъ Р Ж А В Е Н  В Е С Т Н И К 	
БРОЙ  35
а) съпрузите или лицата, които се нами­
рат във фактическо съжителство, роднини по 
права линия – без ограничения, по съребрена 
линия – до четвърта степен включително, и 
роднините по сватовство – до втора степен 
включително;
б) лицата, едно от които участва в управле­
нието на лицензираната спортна организация, 
която е регистрирала състезателните права на 
другото лице или то е неин състезател;
в) лицата, едно от които е прехвърлило 
трансферните си права или други права, про­
изтичащи от качеството му на спортист, на 
другото лице;
г) лицата, едно от които е направило даре­
ние или спонсорство в полза на другото или 
на лицензираната спортна организация, която е 
регистрирала или е носител на състезателните 
права на другото лице;
д) лицата, едно от които е направило рекла­
ма в полза на другото или на лицензираната 
спортна организация, която е регистрирала или 
е носител на състезателните права на другото 
лице.
42. „Списък на забранените субстанции и 
методи“ е списъкът на САА, в който са посочени 
забранените субстанции и забранените методи.
43. „Спортист“ е всяко лице, което участва в 
спортна дейност на международно (съобразно 
определеното от всяка международна спортна 
организация) или национално ниво (съобразно 
определеното от всяка национална антидопин­
гова организация, включително, но не само, 
лицата от нейния регистър на спортистите 
за тестване), както и всеки друг състезател, 
попадащ по друг начин под юрисдикцията 
на подписала страна или на друга приемаща 
кодекса спортна организация. 
44. „Спортист на международно ниво“ е 
спортист, който е включен в Регистъра на 
спортистите за тестване от една или повече 
международни спортни организации.
45. „Спортист на национално ниво“ е спор­
тист, който не е спортист на международно 
ниво и е включен в Регистъра на спортистите 
за тестване на Антидопинговия център.
46. „Спортна проява“ е серия от единични 
състезания, провеждани от един ръководен 
орган (например олимпийски игри, световни, 
европейски и държавни първенства и др.). 
47. „Състезание“ е единична надпревара, 
двубой, мач или единично спортно сърев­
нование. За етапните надпревари или други 
спортни съревнования, където наградите се 
дават на дневна или друга междинна база, 
разликата между състезание и спортна проява 
се определя според правилника на съответната 
международна спортна организация. 
48. „Състезателно тестване/тестване по 
време на състезание“ е тестване, извършено в 
периода от 12 часа преди началото на състе­
зание, в което спортистът е заявен за участие, 
до приключване на състезанието и свързаната 
с него процедура по вземане на проби.
49. „Тестване“ са частите от процедурата 
по допингов контрол, включващи изготвянето 
на плана за разпределение на проверките и 
вземането, запечатването, съхраняването и 
транспортирането на проби до лабораторията. 
50. „Трафик“ е продаването, даването, транс­
портирането, изпращането, доставянето или 
разпространяването (по физически, електронен 
или друг начин) на забранени субстанции и 
забранени методи от спортист, длъжностно или 
друго лице, което е под юрисдикцията на анти­
допингова организация, до трети лица, но при 
условие че настоящото определение не включва 
действията на добросъвестни медицински лица, 
при които е използвана забранена субстанция 
за реални и правомерни терапевтични цели 
или поради друга уважителна причина; както 
и действия, включващи забранени субстанции, 
които не са забранени при извънсъстезателно 
тестване, освен ако обстоятелствата като цяло 
демонстрират, че тези забранени субстанции 
не са предназначени за реални и правомерни 
терапевтични цели.
51. „Фалшифициране“ е променянето с не­
почтена цел или по непочтен начин, оказването 
на непочтено влияние, непочтената намеса, 
попречването, подвеждането или участието 
в измамническо поведение с цел промяна на 
резултати или възпрепятстване на нормалното 
протичане на процедури, както и предоста­
вянето на неверни данни на антидопингова 
организация.
52. „Целево тестване“ е извършването на 
подбор на спортисти за тестване, при който 
конкретни спортисти или групи от спортисти 
се подбират на неслучаен принцип за тестване 
в определен час. 
ПРЕХОДНИ И ЗАКЛЮЧИТЕЛНИ
 РАЗПОРЕДБИ
§ 2. В 3-месечен срок от влизането в сила 
на наредбата всяка лицензирана спортна орга­
низация представя на изпълнителния директор 
на Антидопинговия център антидопингови пра­
вила, приети в съответствие с изискванията на 
наредбата и на Световния антидопингов кодекс.
§ 3. Наредбата се приема на основание чл. 45, 
ал. 3 от Закона за физическото възпитание и 
спорта във връзка с разпоредбите на Световния 
антидопингов кодекс при спазване на принци­
пите за неговото тълкуване и прилагане. При 
непълноти или противоречие на наредбата със 
Световния антидопингов кодекс се прилагат 
нормите на Световния антидопингов кодекс.
§ 4. Процедурите, започнали до влизането 
в сила на наредбата, се довършват по досе­
гашния ред.